Pangobatan wiwitan kanggo wasir sing entheng nganti sedhengan ya iku kayata nambah pepangan awujud serat, ngombe banyu kanggo njaga hidrasi, obat NSAID kanggo nambani rasa lara, lan ngaso sing cukup. Pirang-pirang prosedur entheng manawa kudu dilakoni yèn gejala mundhak nemen utawa ora kalong/malih entheng sawise ditambani lumantar tata laksana lawas. Bedah/oprasi dadi prosedur mburi kanggo panandhang sing penyakite ora malih apik sawise ditambani mawa cara mau. Luwih saka separone manungsa, bakal ngalami masalah wasir ing sawijining wektu uripe. Biyasane asil tundhone apik.